Prix de Raville
De Prix de Raville war e Lëtzebuerger Konschtpräis deen tëscht 1987 an 2007 existéiert huet. E gouf all zwee Joer un een oder méi Lëtzebuerger Konschtschafent verginn, deenen hir Wierker um Salon vum Cercle artistique de Luxembourg ausgestallt waren. De Prix de Raville gouf ofwiesselnd mam Prix Pierre-Werner verginn.

De Präis ass 1987 vun der UCL-Bank an d'Liewe geruff ginn, a krut den Numm "Raville" well d'Bank am Haiserkomplex Raville an der Stad war. Nodeem d'Dresdner Bank 1997 zwee vun den Haiser am Raville-Komplex vun der UCL-Bank ofkaaft hat, huet si och d'Stëftung vum Prix de Raville mat iwwerholl.

D'Critèrë fir de Präis waren eng héich Qualitéit an Individualitéit vun engem Wierk dat méiglechst onofhängeg vun auslännesche Konschtstréimungen an Aflëss sollt sinn.

Um Salon 2007 - Luxembourg et Grande Région deen am Kader vu "Lëtzebuerg a Groussregioun, europäesch Kulturhaaptstad 2007" organiséiert gouf, war de Prix de Raville ausnamsweis fir e lëtzebuergesche Konschtschafenden, a säin Invitée aus der Groussregioun virgesinn. Bei där Geleeënheet huet d'Dresdner Bank de Betrag vum Prix de Raville, dee sech déi zwéi Konschtschafent gedeelt hunn, verduebelt.

Laureaten 
 1987: Patricia Lippert a Gast Michels
 1989: Jean-Marie Biwer
 1991: Anna Recker a Jeannot Bewing
 1993: Robert Brandy
 1995: Nico Thurm
 1997: Jean Leyder
 1999: Trixi Weis
 2001: Jhemp Bastin
 2003: Luc Ewen
 2005: Dany Prum
 2007: Carine Kraus a Maria Steinmann

Kuckt och

Aner Konschtpräiser vum CAL 
 Prix Pierre-Werner
 Prix Grand-Duc Adolphe
 Prix d'encouragement aux jeunes artistes

Um Spaweck 
 Reglement op der Websäit vum Cercle artistique de Luxembourg

Konschtpräisser vum Cercle artistique de Luxembourg